**30. Capitōlium**

In Capitōliō arx Rōmānōrum et sēdēs sānctae deōrum erant. Arx, in summā parte Capitōliī sita, moenibus altīs mūniēbātur. In bellō arx perfugium cīvium Rōmānōrum erat. Gallī aliquandō arcem caecā nocte expugnābant. Sed anserēs Iūnōnis arcem et urbem servābant. In Capitōliō etiam templa nōnnūllōrum deōrum erant, ut Iovis, Iūnōnis, Concordiae. Praecipuē nōta sēdēs Iovis erat. Nunc aedis praeclārae exiguae supersunt ruīnae.